section_heading: Prije otoka
paragraph_text: Bernard i Rose prvi puta se upoznaju jedne hladne noći kada joj on pomogne pogurati automobil koji je zapeo u snijegu. Iako u početku nevoljko pristaje na njegovu pomoć, Rose uspijeva izvući auto te ga u znak zahvalnosti - i možda određene privlačnosti - pozove na kavu. Pet mjeseci kasnije vidimo ih kako zajedno ručaju uz pogled na slapove Nijagare. U tom trenutku Bernard zaprosi Rose, ali ona mu umjesto odgovora na prosidbu kaže da je smrtno bolesna od raka i da ima još godinu dana života, možda malo duže. Unatoč tome Bernard ju i dalje prosi pa Rose pristaje.